อาภัสรา หงสกุล

อาภัสรา หงสกุล (เกิด 16 มกราคม พ.ศ. 2490) ชื่อเล่น ปุ๊ก เป็นนางงามและนักธุรกิจชาวไทย ผู้ได้รับตำแหน่งนางสาวไทย 2507 และตำแหน่งนางงามจักรวาล 1965 เป็นนางงามจักรวาลคนที่ 14 ของโลก, คนที่ 2 ของเอเชีย ต่อจาก อากิโกะ โคจิมะ จากประเทศญี่ปุ่นที่ครองตำแหน่งนางงามจักรวาล 1959 อาภัสราเป็นนางงามจักรวาลคนแรกของไทยและเอเชียตะวันออกเฉียงใต้ อาภัสราเป็นตัวแทนคนที่ 3 ของประเทศไทย ต่อจากอมรา อัศวนนท์ รองนางสาวไทย 2496 ซึ่งเป็นตัวแทนคนแรกเข้าร่วมประกวดนางงามจักรวาล 1956 ตามด้วย สดใส วานิชวัฒนา ในการประกวดนางงามจักรวาล 1959

ประวัติ
อาภัสราเกิดที่จังหวัดพระนคร เป็นบุตรคนที่ 2 ในจำนวน 6 คนของนาวาอากาศเอก (พิเศษ) เพิ่ม หงสกุล และเกยูร หงสกุล รวมถึงเป็นพี่สาวของปวีณา หงสกุล ประธานมูลนิธิปวีณาหงสกุลเพื่อเด็กและสตรี 
 
จบการศึกษาระดับมัธยมจากรัฐปีนัง ประเทศมาเลเซีย

นางงามจักรวาล
การประกวดนางงามจักรวาล 1965 จัดขึ้นที่ไมแอมี รัฐฟลอริดา สหรัฐ โดยมีนางงามจากฟินแลนด์, สหรัฐ, สวีเดน และเนเธอร์แลนด์ เป็นรองนางงามด้วย

ชีวิตส่วนตัว
อาภัสราสมรสครั้งแรกกับหม่อมราชวงศ์เกียรติคุณ กิติยากร โอรสของหม่อมเจ้าขจรจบกิตติคุณ กิติยากร กับหม่อมราชวงศ์วิจิตรโฉม กิติยากร (ชยางกูร) มีบุตรชาย คือ หม่อมหลวงรุ่งคุณ กิติยากร และสมรสอีกครั้งกับสุทธิเกียรติ จิราธิวัฒน์ มีบุตร คือ ภัสสรกรณ์ จิราธิวัฒน์

เครื่องราชอิสริยาภรณ์

อ้างอิง 

นางงามไทย
นางสาวไทย
นางงามจักรวาล
ผู้ชนะการประกวดนางงามจักรวาล
บุคคลจากกรุงเทพมหานคร
ตระกูลจิราธิวัฒน์